Humble Bundle

An Humble Bundles (a zo bet Humble Indie Bundles) a vez graet eus dastumadennoù heuliadennoù krouadennoù elektronek (saozneg:bundles) a vez gwerzhet en-linenn nemetken hag embannet gant ur priz a vez choazet gant ar pratikoù.
An embregerezh Humble Bundle Incorporation (HBI) eo enaouer ar gwerzhadennoù-se e-liamm gant embregerezhioù ha studioioù bras ar sevel elektronek evel Sega da skouer.
Ar pal pennañ hervez an embregerezh HBI eo kendeuziñ ar bed elektronek gant an aozadurioù digorvo
A-bep seurt c'hoarioù a vez tu prenañ. N'int ket holl c'hoarioù embregerezhioù bras doare AAA. Kavout a reer ivez un harp a-berzh HumbleBundle evit ar studioù bihan ha dieub.
D'an 13 a viz Here 2017 e voe adprenet HumbleBundle gant IGN, ur skourr da Ziff Davis Media.
Ur gevrat a vez sinet etre HBI hag embannerien pe studioioù c'hoarioù video. Savet e vez un dastumadenn etre 5 ha 10 c'hoari enni, a vez lakaet en gwerzh war lec'hienn Humble Bundle.
Div bazenn a zo er renk-se :
An dastumadenn hag a grog gant ur priz diazez a 1 $ a zo unan diglok dre ma vez krouet reoù all gant ur priz diazez uheloc'h. Mar fell d'ar pratik e c'hell mont gant hent ar 15 $ o kaout an dastumadenn gant ar priz diazez kentañ, mar klok ouzh ar geidenn e vez tizhet an dastumadenn brasaet hag ouzhpenn-se e vez ouzhpennet c'hoarioù stanket en eil priz diazez.
Paeañ a ra ar pratik 30 $ diouzhtu, ha bez' en deus an dastumadenn glok (pazennoù 1 ha 2) gant ur prof ispisial, da skouer ur rochedig gant anv ar Bundle prenet gantañ.
Ar re hag a roio ar sammad uhelañ a vez lakaet war-raok dre un daolenn anvet Top Contributor ("Kendaolidi bennañ"), an dek kentañ anezho a vez lakaet o anv ha raganv gant ar sammad roet e-tal.
C'hoarioù bihan evit an urzhiataer lakaet en werzh e-pad ur sizhunvezh.
Ur werzhadenn doare prim memes mod evit an hini Humble Bundles pennañ. Kentañ hini bet d'ar 14 a viz Gouhere 2014. Ar werzhadenn a zo enaouet e-pad 24 eurvezh, adkavet e vez alies c'hoarioù bet embannet en Humble Bundles pennañ.
Un Humble Bundle' nevez kroget e miz Here 2015. Disheñvel eo diouzh an holl re all dre ma vez ur c'houmanant da baeañ (12 dollar bep miz), 5% eus ar sammad a ya evit an obereroù a-drugarez a c'heller dibab diwar ul listenn kantadoù anezho.
Ur wech enaouet ar c'houmanant e vez resevet e penn kentañ bep miz nevez un dastumad c'hoarioù evel an Humble Bundles pennañ gant kodoù Steam pe da bellgargañ adal al lec'hienn pa 'z eo c'hoarioù frank a wirioù niverel. Evit an Humble Bundles e ouier darn ar c'hoarioù a vez prenet met amañ e chomont dianav betek devezh an embann.
Degas studiooù nevez etrezek an embann gant Humble Bundles e oa ar pal, dre ma 'z eo anatoc'h da welet an arc'hant a vezo graet dre ur c'houmanant miziek.
Gant ar Monthly Bundle kentañ e vez profet ar c'hoari « Legend of Grimrock 2 ».
N'eus nemet 5% eus ar sammad a vezo roet d'an drugarez padal evit an holl Humble all e vez d'an nebeutañ 10%.
Un dastumadenn bannoù-treset lakaet e gwerzh e-pad pemzek devezh. D'an 28/10/2015 ez eus bet lakaet e werzh un eil Humble Comics bundle evit ar wech gentañ padal ne oa ket echu c'hoazh an hini gentañ. An humble-se a zo unan gant bandennoù-treset comics e-liamm nemetken gant bed Evil Dead un heuliad filmoù fent-skrij
Un dastumadenn levrioù niverel e gwerzh e-pad ur sizhunvezh. An doare a zo pe e stumm PDF pe e stumm e-books (levrioù elektronek).
Ar re e-liamm gant bed an elektronek a vez lakaet war-raok gant an embregerezh Humble Bundle evel un doare da zegas deskamant d'ar re yaouank gant ur priz izel Bez ez eus bet ivez un dastumadenn levrioù elektronek anvet "Start your own tech company", dre an titl hag an danvez ez e oa anat e oa ar pal da harpañ tud da grouiñ embregerezhioù e-liamm gant ar bed elektronek pe da reiñ deskamant war an embregerezhioù niverennel d'ar brashañ niver evit ur sammad arc'hant dister.
Un dastumadenn kazetennoù dindan ar stumm PDF.
Al levrioù a c'hell bezañ dindan ur stumm niverenel da selaou kaoz a vez a-benn neuze eus Humble Audiobook Bundle. Ar stumm a zo unan 160kbps MP3, kenkoulz evit ur bladenn.
Ne gaver nemetken ar yezh saozneg evit al levrioù. An holl levrioù n'int ket evit ar re yaouank, Humble Bundle a gelaou war al levrioù difennet d'ar re yaouankañ.
C'hoarioù evit ar pellgomzioù hezoug lakaet e gwerzh e-pad pemzek devezh.
Ur stal en-linenn ma vez kavet an tu evit ar pratikoù da brenañ c'hoarioù elektronek gant prizioù izeloc'h evit re ar marc'had war termenoù amzer berr.
Pa vez o prenañ un dastumadenn Bundle e c'hell pep pratik choaz pelec'h e vezo postet e arc'hant etre an aozadurioù digorvo harpet gant Humble Bundle, ar studio a zo perc'henn war ar c'hoarioù, hep disoñjal an Humble tip Jar hag a zo ur pod elektronek evit paeañ an embregerezh Humble Bundle.
A-wechoù e vez embannet dastumadennoù gant ar sammad a-bezh roet d'an aozadurioù digorvo nemetken, evel an Electronic Arts Humble Bundle .
Abaoe ar bloavezh 2010 hag ar c'hentañ Humble Bundle ez eo bet rastellet tro 50 Million a zollaroù evit an aozadurioù digorvo (sifroù 2014).
Awen Humble Bundle eo klask e-kostez gwerzhadennoù c'hoarioù eletronek a orin indian dre ar sistem Steam a zo un embanner en-linenn, ha dreist-holl ar werzhadenn Pay what you want "World of Goo" aozet gant berzh mat er bloavezh 2009.
Evit ar 7 embannadur kentañ (klasel hag arbennik), an aozadurioù Electronic Frontier Foundation ha Child's Play eo bet ar re gentañ da vezañ harpet. Gant embannadur an dastumadenn 4 e miz Kerzu 2011 ez eo erlec'hiet an Electronic Frontier Foundation gant ar Groaz-ruz Amerikan. E miz c'hwevrer 2012 ez eo distro an Electronic Frontier Foundation evit ar pempvet embannadur arbennik.
D'an 23 a viz Gwengolo 2015 ez eo bet roet harp d'an aozadur Comic Book Legal Defense Fund (CBLDF) gant an embregerezh Humble Bundle Incorporated. Ar pal a oa reiñ an tu d'ar pratikoù da brenañ bannoù-treset difennet er Stadoù-Unanet dindan ar stumm en-linenn a-benn rastellañ arc'hant evit ar CBLDF hag an aozourien.
Meur a zoareoù paeañ a zo:
The Humble Bundle Soundtrack pe Humble Sounds for Humble Bundles dre e anv ofisiel, a zo un dastumadenn kanaouennoù doare pladenn niverel embannet evit ar wech kentañ gant an dastumadenn Humble Indie Bundle videos hag adembannet gant an dastumadenn Humble Indie Bundle 4 (embannet d'an 22 a viz Kerzu 2011) gwerzhet gant 2 vilion a zollaroù rastellet. John Graham, unan eus pennoù hag enaouerien an embregerezh, eo an arzour pennañ ; an tonioù a oa bet enrollet en ur c'harrdi. Setu amañ roll kanaouennoù The Humble Bundle Soundtrack :
Digoust ha diwir ez int bet embannet a-benn bremañ, hag an tu a zo d'o fellkargañ pe dre stumm FLAC, pe dre stumm MP3 pe c'hoazh war al lec'hienn Bandcamp.
Studioù krouerien hag embannerien c'hoarioù video Breton a vez adkavet e-liamm gant Humble Bundle:
Ur c'hoari video anvet Steredenn (c'hoari) ur c'hoari tenn egor a gaver an tu da brenañ dre an Humble Store hag a zo bet troet e Brezhoneg dre c'hoant ar studio.